Stranci kupuju nekretnine u Majamiju
Prodaja kuća u Majamiju se ove godine povećala za 50 odsto, dok sveukupna prodaja u Sjedinjenim Državama stagnira
Dobrodošli u Majami snova. Poged na more...centar grada vam je na pragu... dokolica pored bazena... Kada je ekonomija stala pre nekoliko godina, zastala je i prodaja stanova. Ali sa padom cena, situacija se promenila. Oliver Ruiz, prodavac nekretnina u firmi „Forčun internešenal rielti“, kaže da se tržište u Majamiju naglo poboljšava i da to predvode kupci iz inostranstva. U „Ajkon brikelu“, Rafael Gonzales kaže da se prodaja naglo povećala kada je prodaju preuzeo „Forčun“, pošto su kreditori zaplenili kompleks objekata i smanjili cene. Najviše su kupili stranci. Kolumbijac Haime Mehija je platio više od milion dolara za dve stambene jedinice u „Ajkonu“. Slab dolar je bio dodatni stimulans za strance. Prodavci nekretnina u Majamiju procenjuju da su oko 90 odsto nekretnina u centru kupile mušterije iz inostranstva, od kojih su mnogi sve platili gotovinom. Ipak, nisu sve nekretnine u južnoj Floridi rasprodate, kaže Andrea Hjuson, koja predaje trgovanje nekretninama na Univerzitetu u Majamiju. „ Agent za prodaju nekretnina Dejvid Dvek kaže da je Pompano bič, oko 45 munuta vožnje od Majamija, „nulta tačka“ u pogledu zaplene nekrentina na jugu Floride. Ipak, on smatra da je najgore prošlo. Dvek kaže da zaplenjene kuće privlače interesovanje stranaca, ali da ipak ništa ne može da se poredi sa sjajem centra Majamija.